פברואר, 2017

#### הכנת תוכנית עסקית ומצגת גיוס הון למשקיעים

#### עבור חברות ומיזמי סטארט אפ

#### באמצעות צוות סטודנטים ל- MBA

**הזדמנות עבורכם לפתח עסקית את המיזם שלכם, בסיוע צוות חשיבה רענן ומגוון,
עם הנחייה מקצועית ואקדמית צמודה, ללא עלות כספית**

לאורך למעלה מעשר שנים הוכנו בבית הספר למנהל עסקים במסלול האקדמי המכללה למנהל, עשרות רבות של תוכניות עסקיות עבור מיזמי סטארט אפ מתחומים שונים. צוותים אינטגרטיביים של סטודנטים בתוכנית המוסמך היוקרתית (MBA), בליווי צוות מנחים מנוסה ובכיר, ילוו את היזמים ברמה האסטרטגית ויכינו לכל מיזם - תוכנית עסקית, מצגת להצגה בפני משקיעים ותמצית מנהלים - במהלך החודשים מרץ עד יוני 2017. (מהיזמים לא נדרשת תמורה כספית אך נדרשים מעורבות ושיתוף פעולה).

התוכניות נבנות ונכתבות בהנחייתה של פרופ' תמר אלמור - חוקרת ומרצה בכירה בתחומי אסטרטגיה עסקית, יזמות ועסקים בינלאומיים - ובליווי פרטני לצוותים של מנחים עסקיים מקצועיים ובעלי ניסיון רב בליווי מיזמים בפיתוח עסקי ובתוכניות עסקיות.

**השתתפות בפרויקט:**

1. הפרויקט יחל בסמסטר אביב הקרוב המתחיל במרץ 2017 וייפתח למספר מיזמים מצומצם. הבחירה תעשה על בסיס סדר הפנייה והתאמת המיזמים לפרויקט.
2. צוות מנחי הפרויקט יבחן את התאמת המיזם ומוצריו לפרויקט בפגישה מוקדמת, שתתקיים לפני תחילת הסמסטר.
3. במידה והנך מייצג מיזם המעוניין להשתתף בפרויקט הנ"ל , נא ליצור קשר בהקדם:

פרופ' תמר אלמור – טל. 0522.592129 , דוא"ל: talmor@colman.ac.il

הילה שמע חיינר (מנחה עסקית) – טל. 054.6868225 , דוא"ל: hillahiner@gmail.com

אביעד לוי (מנחה עסקי) – טל. 0522.687657 , דוא"ל: aviad.post@gmail.com

**את הפנייה ואת השאלון הראשוני ליזם (מופיעים בהמשך) נא לשלוח ל** **aviad.post@gmail.com**

לכב' בית הספר למנהל עסקים

המסלול האקדמי המכללה למנהל

**התחייבות השתתפות בפרויקט הכנת תוכנית עסקית עבור יזמים**

**המסלול האקדמי המכללה למינהל**

ברצוננו להצטרף לפרויקט הכנת תוכניות עסקיות, המבוצע על-ידי סטודנטים לתואר שני במינהל עסקים, במסגרת הסמינר "ייזום עסקים".

אנו מסכימים בזאת לתנאי הפרויקט, כדלקמן:

1. ידוע לנו, כי הכללתנו בתוכנית כפופה הן למגבלות המקום והן למידת התאמתנו לפרויקט, כפי שתיקבע על-ידי בית הספר למינהל עסקים, המסלול האקדמי המכללה למינהל. היה ולא ניכלל בפרויקט, לא יהיו לנו כל טענות בקשר לכך.
2. ידוע לנו, כי בסיום הפרויקט אנו אמורים לקבל תוכנית עסקית אשר תוכן על-ידי סטודנטים.
3. ידוע לנו, כי המסלול האקדמי אינו אחראי כלפינו לטיבה של התוכנית העסקית ו/או לכך שנשיג תוצאות עסקיות כלשהן באמצעותה ולכן, לא יהיו לנו כל טענות בקשר לכך כלפיו ו/או כלפי מי מטעמו.
4. אנו מתחייבים להיפגש עם צוות הסטודנטים שיתאם לנו **לפחות** 4 פגישות בנות 2 שעות כל פגישה, במועדים שיתואמו איתנו.
5. אנו מתחייבים לשתף פעולה עם הסטודנטים, להעמיד לרשותם כל חומר רלוונטי ולהשיב לפניותיהם הטלפוניות ופניות בדוא"ל (אם תהיינה כאלו במידה סבירה).
6. הובהר לנו, כי התוכנית העסקית תוגש לנו. השימוש בה במידה ויתקיים, יהיה כפוף לחובתם לשמור על סודותינו המסחריים.
7. ידוע לנו, כי כל סטודנט המשתתף בתוכנית, מתחייב לשמירת סודיות והימנעות מניגוד עניינים. לא תהא לנו אפשרות להתנגד לסטודנט כלשהו, אלא מטעמי ניגוד עניינים.
8. כיוון שלאחר חתימתנו על מסמך זה תתחיל העבודה על תוכנית עסקית עבורנו, ברור לנו כי לא נוכל לחזור בנו מהסכמתנו להשתתף בפרויקט.

|  |  |  |
| --- | --- | --- |
| שם החברה/שותפות/עסק פרטי | חתימה וחותמת | תאריך |
| שם החותם | ת"ז | תפקיד |
| טלפון נייד | טלפון משרד | פקס |

**סמינר ייזום עסקים - שאלון ראשוני ליזמים**

שם היזם: \_\_\_\_\_\_\_\_\_\_\_\_\_\_\_\_\_\_\_\_

שם המיזם: \_\_\_\_\_\_\_\_\_\_\_\_\_\_\_\_\_\_\_

1. **הגדר את המוצר בקצרה** – תועלות ללקוח, ייחודיות, יתרונות על מתחרים, תיאור טכני כללי, שימוש בטכנולוגיה רלבנטית.
2. **הגדר את העסק / החברה** – מה החברה עושה, באיזה תחומי פעילות עוסקת, לאיזה שוק היא פונה.
3. **באיזה שלב נמצא הפיתוח?** – ראשוני, אלפא, ביתא, מוצר קיים וכד'
4. **מהי מטרת התוכנית העסקית?** – גיוס כסף ממשקיע אסטרטגי, משקיע פיננסי, תוכנית לשימוש עצמי, הגשה למסלול סטארט אפ בקרן לעידוד השיווק וכד'
5. **איזה מידע יש לך על הענף ועל השוק?** נא לציין בפירוט את המחקר ומקור המידע.
6. **נא לצרף קורות חיים** של היזמים ו/או מובילי הפרויקט. כמו כן יש לספק **פרטי קשר** של החברה.